

KĖDAINIŲ RAJONO SAVIVALDYBĖS TARYBA

SPRENDIMAS
DĖL LEIDIMO VIEŠAJAI ĮSTAIGAI KĖDAINIŲ LIGONINEI 
NUOMOTI PATALPĄ

Kėdainiai


           Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 15 straipsnio 1 ir 5 dalimis, atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, viešosios įstaigos Kėdainių ligoninės 2024 m. gegužės 23 d. raštą Nr. D4-280 „Dėl spaudos kiosko paslaugų teikimo tęstinumo“ ir 2024 m. gegužės 31 d. raštą Nr. D4-302 „Dėl leidimo nuomoti patalpas“, Kėdainių rajono savivaldybės taryba n u s p r e n d ž i a:
          1. Leisti viešajai įstaigai Kėdainių ligoninei 3 metams išnuomoti Kėdainių rajono savivaldybei nuosavybės teise priklausančią ir šiuo metu viešosios įstaigos Kėdainių ligoninės patikėjimo teise pagal turto patikėjimo sutartį valdomą 6,51 kv. m bendro ploto patalpą (indeksas 1-20) pastate, plane pažymėtame 2D2p, unikalus numeris 5396-6000-7021, esančią Kėdainių m., Budrio g. 5, ir nustatyti pradinę 1 kv. m nuomos kainą – 13,35 Eur per mėn.
          2. Įgalioti viešosios įstaigos Kėdainių ligoninės direktorių organizuoti viešą nuomos konkursą, pasirašyti 1.punkte nurodyto turto nuomos sutartį, perdavimo–priėmimo aktą ir informaciją apie sudarytą nuomos sutartį, siekiant paskelbti savivaldybės interneto svetainėje, pateikti Kėdainių rajono savivaldybės administracijos Turto valdymo skyriui ne vėliau kaip per 1 mėnesį nuo sutarties sudarymo dienos.
          Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

